Hoi zäme  Da gsehnder nur, was mir da i dä Schwiz für e Medizin händ. Bi eus fehlts a nüt und bi eui isch sogar Wasser und Strom öppis wo nöd immer zur Verfüegig staht! Mir sind eus das eifach mängisch zwenig bewusst, wiävill mir  händ. Aber ich glaub diä Mänsche det känned nüt anders und wäns chrank sind, wänds wieder gsund werdä, wiä bi eus au, aber sie haderet nöd eso stark wiä mir. Und öppis dörfed mer nöd vergässe: sterbe ghört au zu eusem Läbe. Au wäns mängisch nöd eifach isch für dä Patiänt oder diä Aghörige. Und i villne Kulture wird lut truret und das känned mir au nöd eso. Das verschreckt eus dänn, aber sie truret und das ghört au dezue zumene Verluscht verchrafte chöne.  Liäbe Raffi, mal luege, ob ich und dis Mami das  Spital au kännelerned. Mir sind in Kontakt. Ich wür wahnsinnig gern hälfe.  Eu wünsch ich witerhin e spannendi zit.  Liäbi Grüässli Pascale